บราซีเลีย
บราซีเลีย () เป็นเมืองหลวงของประเทศบราซิล ได้รับการก่อตั้งเป็นเมืองหลวงในปี พ.ศ. 2503 ก่อนหน้านี้เมืองหลวงของประเทศได้แก่ ซัลวาดอร์ (พ.ศ. 2092-2306) และรีโอเดจาเนโร (พ.ศ. 2306-2503) เมืองนี้ได้รับการวางแผนผังเมืองเป็นอย่างดี เช่นเดียวกับกรุงวอชิงตัน ดี.ซี. ของสหรัฐอเมริกา และกรุงแคนเบอร์รา ประเทศออสเตรเลีย ชื่อบราซีเลียมาจากภาษาละตินแปลว่า "บราซิล"
เชกีตินโยนยา
เชกีตินโยนยา () เป็นนครบาลในรัฐมีนัสเชไรส์ ประเทศบราซิล ตั้งอยู่ห่างจากเบโลโอรีซอนตี เมืองหลวงของรัฐไป 582 กิโลเมตร จากข้อมูลในปี ค.ศ. 2007 มีประชากรราว 23,982 คน มีพื้นที่ 3,518 กม² ตั้งอยู่ริมฝั่งแม่น้ำเชกีตินโยนยา มีความสูงจากระดับน้ำทะเล 223 เมตร เป็นนครบาลเมื่อปี ค.ศ. 1911 เศรษฐกิจหลักที่สำคัญ คือ การเลี้ยงวัวและการปลูกกาแฟ อ้อย ข้าวโพด